《明月棹孤舟 溪上归舟》
清代·沈蓥

眼界秋空绳影窄。秋味在、一奁秋碧。拳鹭窥人，眠鸥选梦，蠲绪宕人心魄。

败苇凉生光乍湿。听远浦，渔榔声绝。乌舫寥寥，红楼隐隐，飞出一枝瘦篴。

作者简介：沈蓥，清代文学家。字晴庚，号秋白，原名杰，无锡人。三十岁补诸生，以教书为业。咸丰十年(1860)，太平军陷无锡，携家避难，连丧妻女，遂憔悴而卒。有《留沤唫馆词》一卷。